Mārtiņš Krēsliņš

Mārtiņš Krēsliņš (, dzimis , miris ) bija ērģeļu būvētājs, kura darbnīca atradās Jēkabpilī, Pasta ielā. Tiek uzskatīts par pirmo latviešu profesionālo ērģeļu būvētāju.

Dzimis Biržu muižas Bramaņu mājās, zemnieku Jura un Annas Krēsliņu ģimenē.LVVA, 235. fonds Latvijas evaņģēliski luterisko draudžu baznīcu grāmatas, 2. uzskaites saraksta 294. lieta Biržu latviešu un vācu draudzes 1851. gada dzimušo un kristīto, laulāto un mirušo reģistrs. 14. lpp. Pēc 1866. gada strādājis par mācekli ērģeļmeistara Frīdriha Veisenborna darbnīcā Krustpilī. Ar meistara atbalstu papildinājis amata praksi Berlīnē.

1878. gadā atvēris savu ērģeļu darbnīcu. Strādājis ar firmas zīmi Martin Kresling in Jacobstadt, kopumā uzbūvējis un pārbūvējis ap 140 ērģeļu un harmoniju visā Latvijā. Par labākajām līdz mūsdienām saglabājušamies Mārtiņa Krēsliņa izgatavotajām ērģelēm uzskata Āraišu luterāņu baznīcas ērģeles, kas uzbūvētas 1883. gadā. Lielākais Mārtiņa Krēsliņa darinājums ir 1901. gadā pārbūvētās Bauskas luterāņu baznīcas ērģeles. Pēc Jāņa Bētiņa iniciatīvas 1895. gadā Krēsliņš izgatavojis ērģeles IV Vispārējiem latviešu Dziesmu un Mūzikas svētkiem Jelgavā. Mārtiņš Krēsliņš esot bijis ieinteresēts, lai Dziesmu svētki izdotos, tālab ērģeles būvējis lielākas nekā nolīgts bez īpašas piemaksas.

 Darbi 
 Sīķeles luterāņu baznīcas ērģeles (1880);
 Āraišu luterāņu baznīcas ērģeles (1883);
 Bārbeles luterāņu baznīcas ērģeles (1883);
 Rojas luterāņu baznīcas ērģeles (1883);
 Jēkabpils Svētā Miķeļa Evaņģēliski luteriskās baznīcas ērģeles (1885);
 Strazdes luterāņu baznīcas ērģeles (1885);
 Valdemārpils luterāņu baznīcas ērģeles (1890);
 Lodes (Apšu) luterāņu baznīcas ērģeles (1890);
 Ērberģes luterāņu baznīcas ērģeles (1891);
 Dārtes luterāņu baznīcas ērģeles (1899);
 Strenču luterāņu baznīcas ērģeles (1900);
 Bauskas luterāņu baznīcas ērģeles (1901);
 Rubenes luterāņu baznīcas ērģeles (1908);
 Alojas luterāņu baznīcas ērģeles (20. gadsimta sākums);
 Krūtes luterāņu baznīcas ērģeles (gads nezināms).

 Atsauces 

 Ārējās saites 

Kategorija:Ērģeļbūvētāji
Kategorija:1851. gadā dzimušie
Kategorija:Jēkabpils novadā dzimušie
Kategorija:1911. gadā mirušie